Ditemana tše di bontšha ka go lebanya gore Jehofa Modimo o dula legodimong feela, e sego lefelong le lengwe le le lengwe. Ge e le gabotse, ‘magodimo’ ao go boletšwego ka wona ditemaneng tše ga a šupe lefaufau leo le dikologilego lefase goba sebakabaka. Magodimo a bonagalago a ka se kgone go lekana Mmopi wa legohle. (1 Dikgoši 8:27) Beibele e re botša gore “Modimo ke Moya.” (Johane 4:24) O dula magodimong a moya, e lego lefelo leo e sego karolo ya legohle leo le bonagalago.—1 Bakorinthe 15:44. 13 (Gobane Solomone o be a dirile sethala+ sa koporo ke moka a se bea gare ga lapa.+ Botelele bja sona e be e le dikubiti* tše hlano, bophara bja sona e le dikubiti tše hlano gomme bophagamo bja sona e le dikubiti tše tharo; a ema godimo ga sona.) A khunama+ ka matolo ka pele ga setšhaba ka moka sa Isiraele a phurollela diatla tša gagwe magodimong.+